Държавен вестник, бр. 92, 2022 г., стр. 31

БРОЙ  92	
Д Ъ Р Ж А В Е Н  В Е С Т Н И К 	
СТР.  31  
Енергийните характеристики на дадена 
сграда се изразяват чрез числов показател за 
потреблението на първична енергия в kWh/
(m2.година). Енергийните характеристики на 
сграда се удостоверяват със сертификат за 
енергийни характеристики, който се издава 
съгласно изискване на Закона за енергийната 
ефективност. 
1.2. Цел на методиката
Целта на методиката е да определи единна 
изичислителна процедура за оценка на енер­
гийните характеристики на сгради в съответ­
ствие с изискванията на европейското законо­
дателство и стандарти.
Националната методика дава алгоритъм за 
количествена оценка за влиянието на:
1.2.1. топлинните загуби и топлинните при­
тоци от топлопреминаване през ограждащите 
елементи;
1.2.2. топлинните загуби и топлинните при­
тоци от вентилация вследствие смяната на 
въздуха в помещенията с външен въздух;
1.2.3. топлинните печалби от слънчевото 
греене, получени в резултат както на директ­
ното слънцегреене през прозрачни елементи, 
така и на поглъщането на лъчение от непро­
зрачни елементи;
1.2.4. топлинните загуби от излъчване към 
небосвода;
1.2.5. топлинните печалби от вътрешни из­
точници, от работата на електрически уреди, 
изкуствено осветление, от топлопредаването 
на хора;
1.2.6. ефективността на техническите систе­
ми, осигуряващи параметрите на микрокли­
мата.
2. Външни климатични условия
2.1. Показателите на енергийните характе­
ристики се определят при базови стойности на 
следните климатични фактори:
2.1.1. средномесечна температура на външ­
ния въздух;
2.1.2. средни часови температури на външ­
ния въздух за периода на охлаждане;
2.1.3. средночасов интензитет на пълното 
слънчево греене, определен на база 24 часа;
2.1.4. средномесечна относителна влажност 
на външния въздух (за периода на охлаждане);
2.1.5 средночасова относителна влажност 
на външния въздух (за периода на охлаждане).
2.2. Базовите стойности на климатичните 
фактори са определени за девет климатични 
зони на страната съгласно картата и таблици 
1 и 2 на приложение № 3.
3. Потребна и първична енергия
3.1. Общи положения
Изчисляването на потреблението на пър­
вична енергия се основава на енергиен баланс 
на сградата като интегрирана система за пери­
од от време един месец. Такъв подход налага 
съвместяване на нестационарни и стационар­
ни компоненти на енергийните потоци по це­
лия тракт – от енергообмена в отопляваното 
и/или охлажданото пространство през систе­
мата за пренос и разпределение до генератора/
преобразувателя на енергия. Това налага въ­
веждане на някои специфични определения, с 
които да се дефинират междинни граници на 
енергийния баланс.
При отсъствие на вътрешни източници/
консуматори на топлина необходимата в гра­
ниците на отопляваното или охлажданото 
пространство енергия за поддържане на пара­
метрите на микроклимата се нарича „нетна 
енергия“.
В действителност при реалната експлоата­
ция на сградата съществуват източници/кон­
суматори на топлина, които намаляват или 
увеличават количеството нетна енергия. Ко­
личеството енергия, което трябва да се внесе 
или отведе от отопляваното или охлажданото 
пространство за поддържане на параметрите 
на микроклимата, представлява действително 
потребната енергия.
Когато към тази енергия се добавят загуби­
те за преобразуване, пренос и разпределение, 
които се реализират в техническите системи 
на сградата, както и енергията за транспорти­
ране на енергоносителите за тези системи и 
в тези системи, се получава енергията, която 
трябва да се достави до границите на сградата. 
Това е брутната потребна енергия за сградата.
Брутната потребна енергия за сградата има 
еквивалентна стойност на т.нар. „първична 
енергия“. Това е количеството енергия, полу­
чено като сума от доставената енергия и за­
губите от производството, преноса и разпре­
делението до сградата, т.е. еквивалентното 
количес­тво енергия, която не е била обект на 
процес на превръщане и/или преобразуване.
Ч А С Т  В Т О РА
ИЗЧИСЛЯВАНЕ НА ПОТРЕБНАТА 
ЕНЕРГИЯ В СГРАДИ
1.1. Изчислителният метод за определяне 
на брутната потребна енергия в сгради се ос­
новава на квазистационарен топлинен баланс 
на сградата, в който динамиката на топлооб­
менните процеси се отчита с коефициенти на 
оползотворяване на топлинните печалби и то­
плинните загуби.
1.2. В случаите, когато в отопляемия/ох­
лаждания обем на сградата има пространства 
с различно функционално предназначение, 
различен режим на обитаване и различни па­
раметри на микроклимата, топло-/студоснаб­
дяване на пространствата от различни техни­
чески системи, се налага топлинно зониране.
1.3. Критерии за определяне на топлинна 
зона
Една топлинна зона включва пространства, 
които имат: